फैजाबाद। कोतवाली नगर क्षेत्र की एक कॉलोनी से शुक्रवार को लापता हुई कक्षा-11 की छात्रा शनिवार दोपहर उत्तराखंड के रुड़की रेलवे स्टेशन पर मिली। पुलिस की सूचना पर छात्रा के रुड़की में रहने वाले मौसा उसे अपने साथ ले गए। उक्त छात्रा ने लापता होने से पूर्व एक पत्र भी छोड़ा था जिसमें उसने अपनी मां से परेशान होकर जाने की बात लिखी थी। पुलिस ने उसके पिता की तहरीर पर गुमशुदगी की रिपोर्ट दर्ज की थी।